|  |  |  |
| --- | --- | --- |
| Anrhydeddus GymdeithasY Cymmrodorion | Badge.jpg | The Honourable Society Of Cymmrodorion |
| Sefydlwyd 1751 | Founded 1751 |
|  |  |
|  |  |  |
| **NODDWR/PATRON: EI UCHELDER BRENHINOL TYWYSOG CYMRU/ HRH THE PRINCE OF WALES** |
|  |  |  |

Cofnodion heb ei gadarnhau y Cyfarfod Cyffredinol Blynyddol a gynhaliwyd yng Nghymdeithas Feddygol Llundain, 11 Stryd Chandos, Sgwâr Cavendish, Llundain W1G 9EB am 6.00pm ar ddydd Mawrth, 13 Mai 2014, gyda’r Llywydd, yr Athro Prys Morgan yn y gadair a thrideg pump o aelodau yn bresennol.

**1. Ymddiheuriadau** derbyniwyd ymddiheuriadau oddiwrth 9 o aelodau.

**2. Cofnodion y Cyfarfod Cyffredinol Blynyddol 8 Mai 2013**

Dosbarthwyd y cofnodion ac ar gynnig Elinor Delaney, a eiliwyd gan John Samuel, fe’u derbyniwyd.

**3. Adroddiad Blynyddol y Cyngor am 2013**

Dosbarthwyd yr adroddiad a chyflwynwyd yr adroddiad gan yr Ysgrifennydd Mygedol. Ar gynnig Thomas Charles-Edwards, a eiliwyd gan Ceridwen Roberts, fe’i derbyniwyd.

**4. Adroddiad Blynyddol y Trysorydd Mygedol**

Cyflwynwyd y Datganiadau Cyllidol am y flwyddyn yn gorffen 31 Rhagfyr 2013 gan y Trysorydd Mygedol. Cafodd y Datganiadau eu ardystio gan yr Arholwyr Annibynol, yr Athro Richard Lewis, Lewis& Co., Cyfrifyddion Siartredig

**5. Etholiadau**

**5.1** **Llywydd**

Wrth fodd twym-galon y cyfarfod ail-etholwyd yr Athro Prys Morgan fel Llywydd y Gymdeithas.

**5.2** **Is-Lywyddion**

Ail-etholwyd yr enwau presennol ar restr yr Is-Lywyddion ar gynnig Gruffydd Aled Williams, a eiliwyd gan John Elliott.

**5.3** **Aelodau’r Cyngor**

Ar gynnigJenkin Thomas, a eiliwyd gan Robert John, ail-etholwyd John Elliott, Thomas Charles Edwards, Stuart Cole, Helen Fulton, Gwenda Sippings a Huw Wynne-Griffiths, i wasanaethu ar y Cyngor am gyfnod o dair blynedd.

Ar gynnig Gwenda Sippings a eiliwyd gan John Elliott etholwyd yr Athro Gruffydd Aled Williams i wasanaethu ar y Cyngor am gyfnod o dair blynedd.

Penderfynodd Brynley Roberts i beidio a gofyn am ei ail-ethol eleni a mynegwyd iddo ddiolch y cyfarfod am ei gyfraniad helaeth i’r Gymdeithas am gyfnod maith, yn nodedig yn ei swydd fel Golygydd y Bywgraffiadur Cymraeg.

**5.4** **Arholwr Annibynol**

Ar gynnigKen Kyffin, a eiliwyd ganJohn Elliott, etholwyd yr Athro Richard Lewis, Lewis&Co, am y flwyddyn canlynol.

**6. Diolchiadau**

Diolchwyd yr holl wirfoddolwyr a gynorthwyodd gwaith y Gymdeithas yn ystod y flwyddyn, gan y Llywydd, yr Athro Prys Morgan, gan gofio yn enwedig, y swyddogion.

**Peter Jeffreys**

**Ysgrifennydd Mygedol.**